Girls' Generation

לפני יציאת הבכורה

הרבה מחברות הלהקה כבר היו בעסקי השעשועים לפני יציאת הבכורה שלהן כ-Girls' Generation דרך משחק, דוגמנות ותקליטנות.
לרוב בנות הלהקה היה שם שהלך לפניהן לאחר שהצליחו בתעשיית הבידור בקוריאה דרך השתתפות במודעות מגזינים, פרסומות טלוויזיה ותפקידים קטנים בטלוויזיה. לפני השחרור הרשמי של שם הלהקה, Girls' Generation, הייתה שמועה ששם הלהקה יהיה "Super Girls" על שם עמיתיהם לחברה, הלהקה Super Junior.

יציאת הבכורה והאלבום הראשון

ב-19 ביולי 2007, Girls' Generation הופיעו לראשונה ב-M.NET'S M!Countdown. אף על פי שההופעה מעולם לא שודרה בטלוויזיה, המון סרטונים צולמו על ידי מעריצים והועלו לאינטרנט. השיר שאיתו הופיעו הבנות נקרא
"(다시 만난 세계 (Into the New World", שהפך בסופו של דבר לסינגל הראשון שלהן.
ב-2 באוגוסט 2007, "(다시 만난 세계 (Into the New World" הופץ כסינגל. הסינגל כלל בתוכו עוד שני שירים אחרים "Beginning" ו-"(Perfect For You (소원", שלאחר מכן שונה שמו ל-"Honey" לאלבום הבכורה שלהן "Girls' Generation". גרסת פלייבק של השיר Into The New World כלולה גם כן בסינגל.
הלהקה החלה לקדם את השיר זמן קצר לאחר שיצא. ב-5 באוגוסט 2007, Girls' Generation עשו את הופעת היציאה לאור שלהן ב-SBS's Popular Songs, זו הייתה ההופעה הטלוויזיונית הראשונה שלהן, ולכן השיר התנגן והן התאימו שפתיים, דבר שגרם לגולשי האינטרנט להטיל ספק ביכולותיהן בהופעות חיות. כמה ימים מאוחר יותר, ב-11 באוגוסט, Girls' Generation עשו את ההופעה החיה הראשונה שלהן ב-MBC's Show! Music Core, שקיבלה תגובות מעורבות. למחרת, הלהקה הופיעה הופעה חיה שנית ב-KBS's Music Bank.
הופעה זו זכתה גם היא לתגובות מעורבות מגולשי האינטרנט. למרות זאת, ב-11 באוקטובר 2007, Girls' Generation זכו במקום ראשון עם השיר הפופולרי שלהן, "Into the New World" ב-M!Countdown.
במהלך יציאת הבכורה שלהן, היה מגוון של סרטוני מאחורי הקלעים דוקומנטריים שהציגו את הבנות.
(Girls' Generation Goes to School (소녀...학교에 가다 עלה לאוויר ב-27 ביולי 2007, ב-MNET. היו לסדרה סך הכול תשעה פרקים, שמתוכם 7 התרכזו בהופעות שלהן, 1 היה מאחורי הקלעים-"look at the girls' world", והפרק האחרון היה פרק בונוס בו הבנות מופיעות בתיכון של Sunny. תוכנית נוספת שודרה ב-MTV Korea, שהראתה את ביתה כל כול אחת מן הבנות.
לאחר הפסקה קצרה, האלבום המלא והראשון שלהן הופץ ב-5 בנובמבר, עם הסינגל המוביל "(소녀시대 (Girls' Generation". קידום הסינגל התחיל עוד בתחילת נובמבר. בעזרת ריקודים חמודים ושירה מתוקה, "Girls' Generation" היה להיט בשביל הלהקה, והאלבום מכר 121,143 עותקים, מה שהביא אותן למקום ה-12 בטבלת סוף השנה. בינואר 2008, Girls' Generation החלו לקדם את הסינגל השלישי שלהן שנקרא "Kissing You". בקליפ השיר השתתף גם כן Donghae מ-Super Junior. השיר הזה הגיע למקום הראשון בשלוש תוכניות הטלוויזיה הראשיות-SBS Inkigayo, M.Countdown! KBS Music Bank .
ב-13 במרץ 2008, האלבום הופץ שנית בשם Baby Baby. הסינגל הרביעי "Baby Baby" שימש לקידום האלבום לאורך מרץ. החל מאפריל 2008, הבנות חדלו מקידום האלבום; למרות זאת יצא לאור מיני-אלבום ב-7 באפריל 2008, בו השתתפו 3 מחברות הלהקה:Jessica, Tiffany וSeohyun האלבום נקרא Roommate. הסינגל מהמיני-אלבום הוא "(오빠나빠(Bad Brother".
הלהקה סימנה את הופעתן לראשונה בצפון אמריקה על ידי כך שהופיעו בפסטיבל הקוריאני השנתי שנקרא Dream Concert, הקונצרט התארח בהוליווד בול שבלוס אנג'לס, קליפורניה. בקונצרט השתתפו אמנים קוראניים נוספים. הקונצרט התקיים ב-17 במאי 2008.
Girls' Generation, יחד עם שאר אמני SM כמו:בואה, CSJH the Grace, SHINee, Super Junior,TVXQ ואמני SM אחרים השתתפו ב-SMTown Live '08. הקונצרט התקיים ב-15 באוגוסט 2008, סיבוב ההופעות יתרחב ויגיע לקוריאה הדרומית, תאילנד וסין.

2008-2009: פעילויות שונות והחזרה עם אלבומי המיני

הוכרז בספטמבר 2008 ש-Girls' Generation יככבו בסדרת ריאליטי ב-M.Net. הסדרה נקראת Factory Girl, הסדרה תתעד את הבנות עובדות כמתמחות ב-Elle Korea. הסדרה התחילה ב-8 באוקטובר 2008 ומכילה 10 פרקים. בזמן שלקחו הפסקה מסצנת המוזיקה המשיכה הלהקה להופיע בפרסומות רבות ל-Maple Story, Mabinogi ועוד.
לאחר מכן הוכרז ש-Girls' Generation יעשו את הקאמבק הרשמי שלהן בינואר 2009 עם אלבום המיני הראשון שלהן שיקרא "Gee". ב-2 בינואר 2009 הופץ טיזר מהקליפ של השיר "Gee" שהיווה כסינגל הראשון מאלבום המיני של הלהקה, בנוסף לכך השיר Gee הופץ כסינגל דיגיטלי ב-5 בינואר. לאחר שיחרורו של השיר כסינגל דיגיטלי רמת ההתעניינות סביב השיר עלתה במידה רבה מאוד, ובכך השיר הגיע למקום הראשון בטבלת המוזיקה של Cyworld תוך כמה שעות ובאותו יום שיצא לאור.
השיר Gee הגיע גם למקומות הראשונים בכול טבלאות המוזיקה החשובות תוך יומיים בלבד. הקליפ הרשמי של השיר Gee נצפה מעבר למיליון פעמים ב-7 ימים בלבד! הפופולריות של השיר עלתה ברמות דרסטיות ודווח שהוא הפך להצלחה גדולה אפילו יותר מ-"Nobody" של ה-Wonder Girls, שהיה להצלחה מסחררת בסוף שנת 2008.
הופעת הקאמבק הראשונה של הלהקה הייתה ב-10 בינואר 2009 בתוכנית שנקראת Show! Music Core. הן שרו את הסינגל החדש שלהן "Gee" ושיר נוסף שנקרא "Him Nae/Way To Go" גם כן מאלבום המיני שלהן שהוא בעצם גרסה מחודשת של השיר "Haptic Motion" ששימש לפרסומת לפלאפון Anycall Haptic, והוא מהווה שילוב בין קצב של מוזיקת פאנק רוק ופופ. בינתיים, הועלו שאלות לסיבת היעדרותן של הבנות מתוכנית המוזיקה Music Bank של KBS אף על פי שזכו במקום הראשון בטבלת המוזיקה של התוכנית.
ב-16 בינואר 2009, Girls' Generation יצאו כמנצחות ולקחו את המקום הראשון ב-Music Bank's K-Chart של תחנת השידור KBS בתוך 10 ימים מאז חזרתן עם שיר הנושא שלהן "Gee". בכול אופן, זה היה אירוע נדיר מפני שהלהקה לא הופיעה בכלל בתוכנית ולמרות זאת לקחה את המקום הראשון ב-Music Bank's K-Chart.
לאחר מכן נאמר על ידי Music Bank שלאור האירוע והפופולריות של הבנות הן ראויות לקבל את הכבוד והגביע שמגיעים להן למרות הקונפליקט בין תחנת השידור KBS וחברת התקליטים של הבנות SM Entertainment.
"Gee" הוא השיר המחזיק בשיא הניצחונות הרצופים הארוך ביותר בערוץ המוזיקה M.Net, במשך 8 שבועות ובכך שברה הלהקה את השיא הקודם של ניצחונות רצופים שנקבע על ידי הלהקה Wonder Girls עם השיר "Nobody".
בנוסף הלהקה הצליחה לשבור שיא נוסף כאשר ניצחה במשך 9 שבועות רצופים במקום הראשון בתוכנית המוזיקה
Music Bank, שיא שנקבע בעבר על ידי הלהקה Jewelry עם השיר "One More Time" שניצח רק 7 פעמים ברציפות.
קידום השיר "Gee" הסתיים בסוף חודש מרץ באותה שנה.
"Gee" היה להיט מסחרר גם בתאילנד, והחזיק במקום הראשון בטבלאת המוזיקה הבינלאומית במשך 6 שבועות
רצופים. הבנות יכלו להופיע עם השיר ב-Pattaya International Musical Festival, יחד עם הופעות של
להיטים מאלבומם הקודם כמו "Into the New World" ו-"Kissing You".
ב-14 באפריל 2009, Girls' Generation הוציאה סינגל דיגיטלי שנקרא "Hahaha" (하하하), שהופק על ידי
Samsung לקמפיין "Hahaha". שיר זה נוצר עם הכוונה להרים את רוחם של האנשים בעקבות המצב הכלכלי הקשה.
לאחר הפסקה קצרה SM Entertainment הודיעו כי הלהקה תחזור עם מיני אלבום חדש ועם קונספט של בנות הצי הימי. שם הסינגל הראשי של המיני האלבום השני נקרא "Genie" והופץ לאינטרנט ב-22 ביוני 2009, כשהופעת החזרה שלהן מתוכננת ל-26 ביוני ב-KBS's Music Bank.
ב-26 ביוני 2009, הופיעה הלהקה בפעם הראשונה עם השיר "Genie" ב-KBS's Music Bank.
באותה תוכנית הלהקה זכתה בפרס השיר הנמכר ביותר בחצי הראשון של שנת 2009 עם שירם הפופולרי "Gee"
ובכך הצליחו לנצח להקות מצליחות אחרות כמו: Super Junior ו-SS501.
הופעות הקאמבק האחרות של Girls' Generation נערכו ב-MBC's 'Music Core' וב-SBS's 'Inkigayo'
בתאריכים ה-27 וה-28 ביולי וזכו להמון הערצה.
ב-29 ביולי 2009, אלבום המיני השני של Girls' Generation שנקרא Genie ראה אור רשמית.

מחלוקת

ב-7 ביוני 2008, נערך ה-Dream Concert בקוריאה הדרומית ובזמן המופע היה אפשר לשים לב שהתקיימה מחאה
שקטה נגד Girls' Generation על ידי קבוצות מעריצים שונים, העיקריות היו: E.L.F (המייצג את להקת הבנים
Super Junior), בנוסף Cassiopeia (המייצג את להקת הבנים TVXQ) ו-Triple S (המייצג את להקת הבנים
SS501).